שאלות נפוצות | קרן תל"י | תגבור לימודי יהדות
במה קרן תל"י עוסקת?
קרן תל"י עוסקת בהבאת התרבות היהודית-ישראלית לגנים ולבתי ספר ממלכתיים בישראל, דרך הדגשה של שמונה עקרונות העומדים בבסיסה:
• עיסוק בזהות יהודית-ישראלית
• חינוך לערכים
• פלורליזם וסולידריות
• אוריינות יהודית
• חינוך חוייתי
• ציונות
• מסורת, ביקורת וחידוש
לקריאת חזון הקרן לחצו כאן.
קרן תל"י פועלת בכל מוסדות החינוך הממלכתי למן גן הילדים ועד לחינוך העל יסודי. צוות תל"י מכשיר את הצוות החינוכי, מתוך אמונה שמורה/גננת יודעים מה מתאים לתלמידיהם ולקהילה בה הם פועלים, לאחר שהם עצמם מכירים את המרחב היהודי – ישראלי.
האם אתם פועלים בכל הארץ?
אנו פועלים בכל מקום בו אנו מתבקשים, במסגרת מערכת החינוך הממלכתית.
לחצו כאן לרשימת מוסדות הלימוד שלנו ברחבי הארץ.
זה קשור ל'הדתה'?
קרן תל"י עוסקת בתרבות יהודית ככלל, ולא מתוך תפיסה הלכתית. אנו חושבים כי היהדות שייכת לכולנו, ועלינו להכיר אותה, ולבחור את המתאים לנו על פי השקפתנו.
האם אתם משויכים פוליטית למפלגה או לאידאולוגיה כלשהי?
קרן תל"י היא א-פוליטית, וא-זרמית בהשקפתה הפלורליסטית. את הקרן הקימו קבוצת הורים שבאו מתוך היהדות הקונסרבטיבית בארה"ב, אולם בתהליך התפתחותה, פתחה הקרן את שעריה לכל תפיסה יהודית המקבלת את ההשקפה הפלורליסטית העומדת בבסיס תפיסתה של תל"י.
פעילותנו ממומנת על ידי משרד החינוך, הסוכנות היהודית, תורמים ומקורות עצמיים (מכירת שירותים ומוצרים חינוכיים).
מה הקשר בין תל"י והמקצוע "תרבות יהודית-ישראלית"?
קרן תל"י הינה עמותה, הפועלת מתוך מנדט שניתן לה על ידי משרד החינוך , והמעמיקה בבית הספר את החינוך היהודי- ישראלי. צוות תל"י עוזר לבתי הספר להטמיע ולהרחיב את תכנית משרד החינוך, ולפתח את התרבות הבית ספרית , לכדי אחת מהקדימויות אותן בוחר לו בית הספר.
נשמע מעולה! איך מצטרפים?
בתי ספר וגנים המעוניינים להצטרף לפעילות של קרן תל"י יכולים למצוא מידע נוסף כאן.
רוצים לדבר איתנו ישירות?
ניתן לפנות אל נורית סולומון nurit@tali.org.il | 074-7800764
מה הרקע וההכשרה של הצוות החינוכי/פדגוגי של הקרן?
"מורי המורים" שלנו הם בעלי תואר שני באחד ממקצועות היהדות, הוכשרו בתחום הנחיית קבוצות, בעלי היכרות עמוקה עם רוח תל"י ויהדות פלורליסטית ובוגרי הכשרה פדגוגית בתכנית הלימודים "תרבות יהודית-ישראלית" של משרד החינוך.
האם אתם מפיקים חומרי לימוד? איך אפשר לרכוש אותם?
לקרן תל"י נסיון של 40 שנות הפקת חומרי לימוד לתרבות היהודית – ישראלית. החל מחומרים ייחודיים לגיל הרך וספרי לימוד למקצוע תרבות יהודית-ישראלית, וכלה בחומרים מעשירים לכתה ולבית.
מוזמנים להיכנס אל איזור חומרי הלמידה שלנו למידע נוסף.
רכשנו את ספרי הלימוד שלכם. האם ניתן לקבל הדרכה?
מנחה מטעם קרן תל"י יגיע אליכם בתיאום אתכם כדי לעזור לכם להבין את דרך העבודה שמתווה ספר הלימוד.
עליכם להתקשר אל נורית סולומון – רכזת בתי הספר היסודיים Nurit@tali.org.il | 074-7800764
האם ספרי הלימוד שלכם דיגיטליים?
חלק מספרי הלימוד שלנו ניתן למצוא באתר כותר של מט"ח.
חלק מספרי הלימוד שלנו אף מלווים באתר דיגיטאלי מבית סנונית. האתר מעשיר את ספר הלימוד המודפס.
אני מנהל\מורה\גננת השייך לרשת תל"י – איך תוכלו לעזור לי?
קרן תל"י משקיעה הרבה מאוד משאבים בתוכניות לפיתוח מקצועי של מורים, מתוך אמונה שהלמידה היא ערך לחיים. אנו מציעים מגוון תוכניות ארוכות וקצרות טווח:
– תוכנית מנהיגות חינוכית מזכה את הלומדים בתואר שני בחינוך יהודי
– תוכנית הלל"י – הזמנה ללימוד יהודי-ישראלי מציעה ללומדים תוכנית תהליכית לא-אקדמית.
– קורסים במסגרת הפסג"ות
– השתלמויות לחדרי מורים לומדים.
– ועוד. . .
לפרטים נוספים על פיתוח מקצועי והכשרות לחצו כאן.
אני מנהל\מורה ברשת תל"י ויש לי רעיון יצירתי ונפלא. האם אתם תומכים ביוזמות בית ספריות בנושא 'תרבות יהודית-ישראלית'?
אנו מעודדים ואף תומכים כספית ביוזמות אלה. בשנה זו התמיכה שלנו מגיעה לכדי 8,000 ₪.
לחצו כאן לפרטים נוספים, או פנו אל מנהלת המרחב שלך.
אני מנהל\מורה שלא קשור לקרן תל"י – איך תוכלו לעזור לי?
ליצירת קשר ראשוני, תוכל לפנות אל רכזת הגיל המתאימה לך. פרטי ההתקשרות נמצאים בתחתית עמודי ההצטרפות.
כמו כן , לרשותך חומרי הלמידה של קרן תל"י.
לקבלת מידע על פעילויות חווייתיות לחצו כאן או פנו למורן פלד moran@tali.org.il | 0747800768
האם אתם מציעים פעילויות "לא פורמאליות"? פעילויות מיוחדות שאפשר לעשות עם התלמידים מחוץ לכיתה?
אנו מציעים פעילויות חווייתיות המעשירות את תהליך הלימוד, הן בכתה והן מחוצה לה. הפעילות מותאמת לתהליך הלמידה, והבחירה לגבי התאמתה ללומדים נעשית בקשר שבין בית הספר למנהל אגף הפעילות החווייתית בקרן.
פרטים נוספים על הפעילויות החווייתיות שלנו ודרכי התקשרות תמצאו כאן.
אני לא עוסק\ת בהוראה. יש לכם מוצרים גם לקהל הרחב?
קרן תל"י מפתחת חומרים חווייתיים לכל המשפחה – משחקים, ספרים ועוד.
בקישור הבא ניתן להתרשם ממגוון החומרים.
האם יש לכם פרויקטים העוסקים בקיום משותף וקירוב לבבות בין אוכלוסיות שונות?
כחלק מהעקרונות המנחים אותנו, אנו מאמינים בעיסוק אקטיבי בקיום משותף, וזאת על מנת לתרום ליצירת חברה ישראלית פתוחה, מקבלת ושוויונית, עבור אוכלוסיות שונות בארץ ובעולם.
דיאלוג זהות – מפגש בין ילדים יהודים וערבים במרחב הבית ספרי בישראל.
חברים מעבר לים – לימוד משותף עם קהילות יהודיות מחו"ל.
איך אפשר להשאר מעודכנים לגבי הפעילות השוטפת של הקרן?
מלבד אתר קרן תל"י, תוכלו למצוא אותנו ולהתעדכן גם בפייסבוק, ביוטיוב, ואף להרשם לרשימת התפוצה שלנו – אפשרות שקיימת בתחתית כל דף באתר.
יש לי רעיון\שאלה\הצעה לשיתוף פעולה – למי אפשר לפנות?
אנחנו בקרן תל"י נשמח לשמוע כל רעיון, ונשמח לענות על כל שאלה.
אנא פני\ה אל אפרת ליבנר, מנהלת לשכת המנכ"ל,
אשר תפנה אותך אל האדם המתאים לצרכיך בתוך הקרן.
074-7800758 | Efrat@tali.org.il